Berlín i París es mostren disposats a una reforma de la UE “sense tabús” | Gemma C. Serra | Berlín | Política | El Punt Avui
Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” + Berlín i París es mostren disposats a una reforma de la UE “sense tabús” E-mail
Berlín - 16 maig 2017 2.00 h
Merkel i Macron, a la seu de la cancelleria alemanya, ahir a Berlín TOBIAS SCHWARZ / AFP
Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” Berlín i París es mostren disposats a una reforma de la UE “sense tabús” E-mail
Emmanuel Macron i Angela Merkel van aprofitar la primera trobada, tots dos com a líders, per mostrar sintonia i predisposició a treballar junts, fins i tot en allò que fins ara la cancellera es resistia a fer: tocar els tractats europeus. “Tots dos estem convençuts de la necessitat de refundar realment Europa”, va assegurar Macron després de la primera reunió, d'una hora llarga, a la seu de la cap del govern de Berlín. L'eix francoalemany ha de ser l'instrument necessari per a aquesta reforma, en què, segons Macron, “no hi haurà tabús”.
Merkel, al seu costat, semblava que seguia la seva consigna de no negar-s'hi, d'entrada, i mirar de guanyar temps. “Primer hem de saber què cal canviar. I, quan en tingueu la certesa, Alemanya estarà disposada a fer-ho”, va dir, i tot seguit va parlar d'un full de ruta, perquè “no serà una cosa que s'aconsegueixi d'avui per demà”.
Macron va presentar França com “l'únic gran país d'Europa que no ha aconseguit combatre el gran problema de l'atur”, molt d'acord amb el seu compromís d'aplicar les reformes que calguin. Merkel, per la seva banda, es va mostrar com una líder experimentada, que ja és el quart president francès que rep –després de Jacques Chirac, Nicolas Sarkozy i François Hollande– i que sap que la bona salut de l'eix francoalemany està per sobre de personalismes. Cal una relació “de plena confiança” i una “estreta cooperació”, va dir, perquè, d'això, en depèn el benestar dels dos països. “A Alemanya només li van bé les coses quan hi ha una França forta”, hi va afegir.
Eufòria postelectoral
“Tinc confiança total en el president Macron”, havia dit Merkel unes hores abans de la trobada amb el seu nou company de lideratge en l'eix francoalemany, a qui s'esperava que plantegés quines són les seves prioritats i com pensa fer realitat el compromís de reactivar l'economia francesa. “Seria l'última persona que diria a França què és el que ha de fer”, va insistir, i va assegurar que Berlín no anirà amb aires de “setciències” a dir al president francès per on ha d'anar.
La cancellera va fer aquest pronunciament des de la seu de la Unió Cristianodemòcrata (CDU), en un dilluns de nou triomfant per a ella i per al seu partit, que diumenge es va apuntar la seva tercera victòria seguida en unes regionals –del total de tres comicis celebrats aquest any–, aquest cop al land del Rin del Nord-Westfàlia. Merkel estava pletòrica i contenta, perquè, a més de guanyar la CDU, han recuperat empenta els seus socis naturals, el Partit Liberal (FDP), actualment fora del Parlament federal. La CDU domina l'any electoral, mentre que el Partit Socialdemòcrata (SPD) del seu rival en les eleccions generals del mes de setembre, Martin Schulz, va de derrota en derrota.
En aquest context, el gir dretà que va fer ahir Macron designant primer ministre Édouard Philippe era una bona notícia més per a la cancellera en un dilluns postelectoral en què, de nou, els conservadors alemanys eren els guanyadors.
El Punt Avui. Girona 16-05-2017, Pàgina 41
El Punt Avui. Nacional 16-05-2017, Pàgina 29
El Punt Avui. Camp i Ebre 16-05-2017, Pàgina 29
El Punt Avui. Lleida 16-05-2017, Pàgina 29
El Punt Avui. Maresme 16-05-2017, Pàgina 29
El Punt Avui. Catalunya Central 16-05-2017, Pàgina 29